Hurts

Hurts on inglise synthpop'i duo, kuhu kuuluvad laulja Theo Hutchcraft ja süntesaatorimängija Adam Anderson.

Hutchcraft ja Anderson asutasid 2006. aasta märtsis koos Jamie Alsopi ja Flick Wardiga bändi Bureau. 2007 asendas Wardi Sarah Beecroft ja bänd muutis nime, selleks sai Daggers. 30. jaanuaril 2009 teatas Daggers ametlikult laialiminekust.

Hutchcraft ja Anderson jätkasid kahekesi. Nad salvestasid amatöörvideo laulule "Wonderful Life" ja laadisid selle 21. aprillil 2009 YouTube'i, kus see osutus üllatavalt menukaks. Seda on sellest ajast peale vaadatud 21 miljonit korda ja see kuulub kõigi aegade 200 vaadatuima video hulka. Neile hakkas hulgaliselt fänne kogunema ja nad jätkasid tegutsemist nimega Hurts.

6. septembril 2010 avaldas Hurts oma esimese stuudioalbumi "Happiness", mis jõudis Suurbritannia albumimüügi edetabelis 4. kohale ning Austrias, Saksamaal ja Šveitsis koguni 2. kohale (Soomes oli 3. kohal). Saksamaal ja Šveitsis jõudis ta plaatinaplaadiks ning Suurbritannias, Austrias ja Soomes kuldplaadiks.

Duo on Eestis andnud kuus kontserti: 2011. aasta jaanuaris ja oktoobris ning 2013. aasta novembris, 2014. aasta juulis, 2016. aasta märtsis, 2017. aasta juulis.

Albumid

Stuudioalbumid

Extended play (EP-d) 

"The Belle Vue EP" avaldati 9. juulil 2010 plaadifirmas Major Label allalaaditava muusikafailina.

Singlid

Viited 

Suurbritannia ansamblid